Setomaa.ee - Projekt BUY LOCAL
# Projektid > Projekt BUY LOCAL > Projekt BUY LOCAL Juulis 2009 käivitus Setomaa Valdade Liidu ja Ape valla koostööprojekt „Buy Local“, mida toetab Eesti – Läti piiriülese koostöö programm. Projekt kestab kaks aastat ning selle kogueelarve on 480 833 eurot. Projekti üldeesmärk on edendada kohaliku taastuva loodusressursi kasutamist lähtudes eelkõige kohalikust nõudlusest. Soovime luua eeldused piirkondlike tootmis-tarbimisahelate tekkeks - et paikkondlikud maavarad või metsa-põllusaadused töödeldaks toodeteks, mida turustatakse koha peal või lähiümbruses. Projekti tulemusena muutub kohalik majandus jätkusuutlikumaks ja konkurentsivõimelisemaks. Projekti alguses viidi piirkonnas läbi kolm uuringut. Kahe uuringuga koondati informatsioon kohalike loodus-, taastuvenergia- ning inimressursside kohta ning analüüsiti ressursside kasutuselevõtu võimalusi ja otstarbekust. Kolmandaga uuriti piirkonna tarbimisharjumusi ning nõudlust kohalikel ressurssidel põhinevate toodete ja teenuste järele. Seejärel viiakse neile uuringutele tuginedes läbi 5 valdkonnas tootmisahela tasuvusanalüüsid. Selgitatakse välja majanduslik otstarbekus - millistest ressurssidest (maavarad, põllusaadused jne) on kõige otstarbekam valmistada tooteid, mida kohalik tarbija vajab. Ühtlasi korraldatakse neis 5 valdkonnas koolitused kohalikele ettevõtjatele. Projekti raames luuakse ühine kompetentsikeskus, mis hakkab edendama kohalike ressursside kasutamist ettevõtjate seas ning propageerima kohalike elanike seas piirkonnas toodetavate kaupade ja pakutavate teenuste tarbimist. Selleks koostab keskus vastavad infomaterjalid ning viib läbi tutvustusüritusi ja infopäevi. Kompetenstikeskus jääb tööle ka pärast projekti lõppu. Projekti raames korraldatakse ka teemakohaseid piiriüleseid ühisseminare ja õppereise ettevõtjatele ning luuakse nõustajate ja mentorite võrgustik, mis hakkab nõustama ja teavitama piirkonna ettevõtjaid ja elanikke kohalikel ressurssidel põhinevate toodete ja teenuste kohta. Projekti raames rajatakse Apesse puidutöötlemise inkubatsioonikeskus, mida saavad hakata kasutama projektipiirkonna ettevõtjad. Loe lisaks:
- Projekti avaseminar, 17.09.2009 Apes - Koolitus Kaasav juhtimine, august 2009 - Uuringud - Otsime mentoreid - Tasuvusanalüüsid väikeettevõtluse arendamiseks - Käsiraamatud väikettevõtjatele - Energiasäästu käsiraamat - Käsiraamat savi valdkonna ettevõtjale